Държавен вестник, бр. 86, 2012 г., стр. 123

БРОЙ  86	
Д Ъ Р Ж А В Е Н  В Е С Т Н И К 	
СТР.  123  
Раздел VI
Вертолетни летища по средата на палубата 
на кораб
Чл. 579. (1) При разполагане на вертолет­
ното летище в средната част на кораба от­
пред и отзад на зоната FATO симетрично се 
разполагат два сектора, всеки с дъга 150° и с 
върхове, лежащи на окръжността на началния 
кръг „D“ на зоната FATO. 
(2) В границите на зоната, ограничена 
от тези два сектора, не се допускат обекти, 
„пробождащи“ равнището на повърхността 
на зоната FATO, с изключение на средствата, 
необходими за осигуряване изпълнението на 
безопасни полети на вертолети, които са с 
максимална височина 25 сm. 
(3) Предметите, чиято функция изисква 
те да се намират в зоната за краен подход за 
излитане и кацане FATO (например светлини 
или мрежи), не може да надвишават височина 
от 2,5 cm. Подобни предмети се допускат само 
ако не представляват опасност за вертолетите.
(4) Мрежите и издигнатите структури на 
платформата представляват потенциална 
опасност и могат да предизвикат динамично 
преобръщане при вертолети, оборудвани с 
плъзгачи.
(5) За осигуряване на допълнителна защита 
от препятствия отпред и отзад на зоната FATO 
покрай цялата дължина на границите на двата 
сектора с дъга 150° се разполагат повърхнини 
с градиент на издигане в съотношение една 
единица във вертикалната равнина на пет 
единици в хоризонталната равнина. 
(6) В хоризонтална посока тези повърхнини 
се простират на разстояние, равно най-малко 
на 1 D на най-големия вертолет, който зоната 
FATO е предназначена да обслужва, като не 
може никакви препятствия да пробождат тези 
повърхнини (фиг. 50).
Раздел VII
Вертолетни летища на палубата или стра­
нично на палубата на кораби, обособени 
(построени) впоследствие
Чл. 580. (1) В зоната за краен подход за из­
литане и кацане FATO не се допускат никакви 
предмети, освен помощните средства, които са 
от първостепенно значение за безопасността 
на полетите на вертолета (например мрежи 
или светлини), и то само до максимална ви­
сочина от 2,5 cm. 
(2) Предметите по ал. 1 се допускат само 
ако не представляват опасност за вертолетите.
(3) При разполагане на вертолетно летище 
в страничната част на кораба от предната и 
задната средна точка на началния кръг D и 
до парапетите на кърмата и носа на кораба е 
разположена зона, равна на 1,5 от диаметъра 
на зоната FATO, симетрична спрямо диаме­
търа на началния кръг и перпендикулярна на 
оста на кораба. 
(4) В границите на този сектор не се раз­
полагат обекти, които са над равнището на 
зоната FATO, с изключение на средствата, 
необходими за осигуряване безопасността 
на полетите на вертолетите, с максимална 
височина 25 сm (вж. фиг. 51).
(5) Предвижда се хоризонтална повърхност 
с широчина най-малко 0,25 D на началния 
кръг, заобикаляща зоната FATO и сектор, 
свободен от препятствия, на височина 0,05 D, 
в която никакъв обект не може да навлиза.
Раздел VIII
Зони за обработване на товари с помощта 
на лебедка
Чл. 581. (1) Зоната, предназначена за об­
работване на товари с помощта на лебедка 
на борда на кораб, се състои от кръгла чиста 
зона с диаметър 5 m, простираща се от пе­
риметъра на чистата зона, и концентричната 
зона за маневриране с диаметър 2 D. (фиг. 52).
С бял цвят се нанася маркировка „WINCH 
ONLY“, за да е лесно видима от пилота на 
вертолета.
Фиг. 52 Зона на кораб за обработване на товари 
с помощта на лебедка
(2) Зоната за маневриране се състои от 2 
части:
1. вътрешна зона за маневриране, прос­
тираща се от периметъра на чистата зона и 
на кръг с диаметър не по-малък от 1,5 D; и